ตำบลเขานิพันธ์

เขานิพันธ์ เป็นตำบลในอำเภอเวียงสระ จังหวัดสุราษฎร์ธานี มีชื่อมาจากพื้นที่ตำบลมีที่ราบสูง มีภูเขาหลายแห่ง ชื่อเรียกก็แตกต่างกัน และในจำนวนนี้ชื่อเขานิพันธ์เป็นที่ที่มีความอุดมสมบูรณ์ มีประชาชนอาศัยอยู่บริเวณภูเขาลูกนี้อย่างหนาแน่น เมื่อแยกตำบลจึงใช้ชื่อ "เขานิพันธ์"

**ที่ตั้งและอาณาเขต**
ตำบลเขานิพันธ์มีอาณาเขตติดต่อกับอำเภอและจังหวัดข้างเคียง ดังนี้- ทิศเหนือ ติดต่อกับตำบลทุ่งหลวงและตำบลบ้านส้อง- ทิศตะวันออก ติดต่อกับตำบลห้วยปริก (อำเภอฉวาง จังหวัดนครศรีธรรมราช)- ทิศใต้ ติดต่อกับตำบลดุสิต ตำบลคลองเส (อำเภอถ้ำพรรณรา จังหวัดนครศรีธรรมราช) และตำบลคลองฉนวน- ทิศตะวันตก ติดต่อกับตำบลทุ่งหลวง

**ประวัติ**
เขานิพันธ์ เป็นหมู่บ้านในเขตตำบลทุ่งหลวง อำเภอบ้านนาสาร ต่อมามีการจัดตั้งกิ่งอำเภอเวียงสระขึ้นในปี พ.ศ. 2511 ก่อนที่ปี พ.ศ. 2512 ได้แยกพื้นที่หมู่ 3 บ้านเขานิพันธ์, หมู่ 8 บ้านยูงงาม, หมู่ 9 บ้านคลองฉนวน, หมู่ 10 บ้านคลองกา, หมู่ 11 บ้านเขาปูน และหมู่ 12 บ้านห้วยพลูเถื่อน ของตำบลทุ่งหลวง ตั้งเป็น ตำบลคลองฉนวน และต่อมากิ่งอำเภอเวียงสระยกฐานะขึ้นเป็นอำเภอใน พ.ศ. 2514 
ปี พ.ศ. 2521 นายชลิต พิมลศิริ ผู้ว่าราชการจังหวัดสุราษฎร์ธานี และนายจํารูญ ปิยัมปุตระ รองปลัดกระทรวงมหาดไทย ได้ประกาศแยกพื้นที่หมู่ 1 บ้านเขานิพันธ์, หมู่ 5 บ้านเขาปูน, หมู่ 6 บ้านห้วยพลูเถื่อน, หมู่ 7 บ้านควนเจริญ, หมู่ 9 บ้านคลองลำพลา และหมู่ 12 บ้านกลาง ของตำบลคลองฉนวน ตั้งเป็น ตำบลเขานิพันธ์ เป็นตำบลลำดับ 5 ของทางอำเภอเวียงสระ

**การแบ่งเขตการปกครอง**

**การปกครองส่วนภูมิภาค**
พื้นที่ตำบลเขานิพันธ์ประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 6,837 คน แบ่งเป็นชาย 3,406 คน หญิง 3,431 คน (เดือนธันวาคม 2566) เป็นตำบลที่มีจำนวนประชากรน้อยที่สุดในอำเภอเวียงสระ
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**การปกครองส่วนท้องถิ่น**
ตำบลเขานิพันธ์เดิมมีฐานะเป็นสภาตำบลเขานิพันธ์ ต่อมาปี พ.ศ. 2538 สภาตำบลเขานิพันธ์มี 8 หมู่บ้าน พื้นที่ 58.00 ตารางกิโลเมตร ประชากร 5,835 คน และ 1,161 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลเขานิพันธ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลเขานิพันธ์
ปี พ.ศ. 2546 เขตองค์การบริหารส่วนตำบลเขานิพันธ์มี 8 หมู่บ้าน พื้นที่ 58.00 ตารางกิโลเมตร ประชากร 5,757 คน และ 1,477 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมา ตั้งแต่ 12,000,000 บาทขึ้นไป และได้รับความเห็นชอบจากราษฎร พ.ศ. 2547 กระทรวงมหาดไทยจึงพิจารณาให้องค์การบริหารส่วนตำบลเขานิพันธ์อยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลเขานิพันธ์

**สถานที่สำคัญ**
 สถานีตำรวจภูธรเขานิพันธ์  เป็นสถานีตำรวจภูธรในลำดับที่ 4 ของตำรวจภูธรจังหวัดสุราษฎร์ธานี จัดตั้งเมื่อวันที่ 28 พฤษภาคม พ.ศ. 2511 เดิมชื่อสถานีตำรวจภูธรทุ่งหลวง มีเขตอำนาจความรับผิดชอบในตำบลทุ่งหลวง ต่อมาในปี พ.ศ. 2512 ตำบลทุ่งหลวงได้แยกเป็นตำบลคลองฉนวน และปี พ.ศ. 2521 ตำบลคลองฉนวนได้แยกเป็นตำบลเขานิพันธ์ ทำให้สถานีตำรวจภูธรทุ่งหลวงอยู่ในเขตตำบลเขานิพันธ์ ต่อมาทางสำนักงานตำรวจแห่งชาติเห็นว่าทั้งชื่อสถานีตำรวจภูธรทุ่งหลวงและเขตอำนาจความรับผิดชอบไม่มีความสอดคล้องกับเขตพื้นที่ขณะนั้น จึงเปลี่ยนชื่อสถานีตำรวจภูธรตามที่ตั้งเป็น "สถานีตำรวจภูธรเขานิพันธ์" ในปี พ.ศ. 2528 ปัจจุบันมีเขตอำนาจความรับผิดชอบทั้งหมด 2 ตำบล ได้แก่ ตำบลเขานิพันธ์ทั้งตำบลและตำบลคลองฉนวนทั้งตำบล- วัดเขานิพันธ์ ตั้งเมื่อวันที่ 10 เมษายน พ.ศ. 2515 โดยนายกระจ่าง ศรียอด ถวายที่ดินให้สร้างวัด ที่ตั้งวัดเป็นเชิงเขามีบ้านเรือนชาวบ้านอยู่โดยรอบ ได้รับพระราชทานวิสุงคามสีมาเมื่อวันที่ 20 พฤศจิกายน พ.ศ. 2516

**อ้างอิง**
เขานิพันธ์
หมวดหมู่:อำเภอเวียงสระ
เขานิพันธ์